**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԸՆԿԵՐՈՒԹՅԱՆ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ`** ՀՀ Շիրակի մարզ ք. Արթիկի Համալիր սոցիալական ծառայությունների տարածքային կենտրոնի շին-վերանորոգման աշխատանքների նախագծանախահաշվային փաստաթղթերի պատրաստում և հեղինակային հսկողության իրականացում

**Հղում No.** (համաձայն Գնումների Պլանի): **SPAP 2-C-3.1.1j**

Հայաստանի Հանրապետությունը միջոցներ է ստացել Համաշխարհային բանկից «Սոցիալական Պաշտպանության Վարչարարության երկրորդ» ծրագրի (ՍՊՎԾ-2) (վարկ՝ 5398-ԱՄ) ֆինանսավորման համար և նպատակ ունի օգտագործել այս միջոցների մի մասը խորհրդատվական ծառայությունների համար:

Խորհրդատվական ծառայությունների հիմնական նպատակն է՝ համապատասխան մասնագիտական կազմակերպության ընտրության (այսուհետ՝ խորհրդատու) միջոցով ապահովել Շիրակի մարզի Արթիկ քաղաքի (այսուհետ՝ սահմանված տարածք) ՀՍԾՏԿ-ի (այսուհետ՝ հանձնարարվող օբյեկտ) շին-վերանորոգման աշխատանքների նախագծանախահաշվային փաստաթղթերի փաթեթի պատրաստումն ու հեղինակային հսկողությունը:

Սույն առաջադրանքի իրականացման համար նախատեսվում է վարձել **Խորհրդատվական ընկերություն (հետայսու` Խորհրդատու):**

**Խորհրդատվական կազմակերպության հիմնական գործունեությունը կայանալու է հետևյալում`**

1. Սահմանված տարածքում հանձնարարվող օբյեկտի շին-վերանորոգման աշխատանքների համար անհրաժեշտ նախագծանախահաշվային փաստաթղթերի փաթեթի (այսուհետ՝ նախագծանախահաշվային փաստաթղթերի փաթեթ) պատրաստումը, որը ներառում է հետևյալ գործողությունների կատարումը՝

1.1. Հանձնարարվող օբյեկտի շին-վերանորոգման համար հատկացված հողատարածքների և շենք-շինությունների սեյսմիկ, երկրաբանական, գեոդեզիական պայմանների ու առանձնահատկությունների ուսումնասիրությունը և վերջիններիս վիճակի վերաբերյալ եզրակացությունների տրամադրումը,

1.2. Հանրային ծառայություններ տրամադրող համապատասխան կառույցներից հանձնարարված օբյեկտի գազամատակարարման, ջրամատակարարման, էլեկտրամատակարարման, հեռախոսակապի, աղբահանության ծառայությունների տրամադրման և հակահրդեհային անվտանգության համար անհրաժեշտ տեխնիկական պայմանների ստացումը՝ կատարելով դրանց ստացման հետ կապված ՀՀ օրենսդրությամբ սահմանված բոլոր վճարումները,

1.3. Սահամանված տարածքի տեղական ինքնակառավարման մարմիններից ճարտարապետահատկագծային առաջադրանքների ստացումը՝ հանձնարարված օբյեկտում նախագծանախահաշվային աշխատանքներ սկսելու համար,

1.4. Պատվիրատուի կողմից տրամադրված նախագծային առաջադրանքի հիման վրա հանձնարարված օբյեկտի նախագծանախահաշվային փաստաթղթերի մշակման ապահովումը,

1.5. Պատվիրատուի հետ նախագծանախահաշվային փաստաթղթերի նախնական համաձայնեցումից հետո դրանց՝ անկախ կազմակերպության կողմից փորձաքննության անցկացման ու համապատասխան եզրակացության ստացման ապահովումը,

1.6. Անկախ փորձաքննություն անցած և պատվիրատուի հետ վերջնական համաձայնեցված նախագծանախահաշվային փաստաթղթերի համաձայնեցումը նաև ՀՀ օրենսդրությամբ սահմանված իրավասու մարմինների հետ, շին-վերանորոգման աշխատանքների, այդ թվում շինարարական աղբահանության թույլտվությունների և շինարարության վարման մատյանների ստացումը:

2. Հանձնարարվող օբյեկտի շին-վերանորոգման աշխատանքների ընթացքում հեղինակային հսկողության իրականացումը, որը ներառում է հետևյալ գործողությունների կատարումը՝

2.1. Հեղինակային հսկողություն իրականացնող մասնագետների ներկայության ապահովումը հանձնարարվող օբյեկտի շին-վերանորոգման աշխատանքների կատարման տարածքում (այսուհետ՝ շինարարության տարածք)՝ պատվիրատուի հետ համաձայնեցված պարբերականությամբ,

2.2. Անհրաժեշտության դեպքում պատվիրատուի և/կամ ՀԲ-ի ներկայացուցիչների պահանջով շինարարության տարածք արտահերթ այցելությունների կազմակերպումը՝ շին-վերանորոգման աշխատանքների կատարման որակի ստուգման նպատակով,

2.3. Նախագծանախահաշվային փաստաթղթերում շին-վերանորոգման աշխատանքերի ընթացքում ի հայտ եկած բացթողումների, սխալների կամ շեղումների հնարավորինս սեղմ ժամկետներում ուղղումը՝ պատվիրատուի և շին-վերանորոգման աշխատանքներն իրականացնող կազմակերպության (այսուհետ՝ կապալառու) հետ քննարկումների հիման վրա՝ պատվիրատուի գրավոր համաձայնությամբ,

2.4. Կապալառուի կողմից կատարվող շին-վերանորոգման աշխատանքների ընթացքին հետևումը՝ բացահայտելու համար նախագծանահաշվային փաստաթղթերով սահմանված պահանջներից, այդ թվում պատվիրատուի կողմից տրամադրված նախագծային առաջադրանքով սահմանված շինարարական նյութերի, սարքավորումների և ապրանքանշանների վերաբերյալ պահանջներից շեղումներն ու սխալները,

2.5. Հայտնաբերված բոլոր սխալների ու շեղումների գրանցումը շինարարության վարման մատյանում՝ դրանց մասին անմիջապես զգուշացնելով կապալառուին և տեղեկացնելով պատվիրատուին՝ անհրաժեշտության դեպքում ներկայացնելով նաև դրանց շտկմանն ուղղված առաջարկներ,

2.6. Կապալառուի և պատվիրատուի հետ աշխատանքների ավարտի մասին ընթացիկ և/կամ վերջնական ակտերի ստորագրումը՝ հավաստելով որ տվյալ ակտով ընդունված աշխատանքները համապատասխանում են նախագծանախահաշվային փաստաթղթերով սահմանված պահանջներին,

2.7. Նախագծանախահաշվային փաստաթղթերի վերաբերյալ կապալառուի, պատվիրատուի և ԾՀԳ-ի ներկայացված դիտողությունների ու առաջարկների ուսումնասիրությունը, դրանց վերաբերյալ գրավոր եզրակացությունների տրամադրումը,

2.8. Շին-վերանորոգման աշխատանքներում էական կամ անընդունելի շեղումների (այնպիսիք, որոնք վտանգում են հանձնարարված օբյեկտի նախագծանախահաշվային փաստաթղթերով սահմանված կառուցվածքային ամբողջականությունը, վերանորոգվող շինության ինժեներական ու սեյսմիկ անվտանգության պահանջվող աստիճանը, ինչպես նաև կարող են առաջացնել նախատեսված ծախսերի ավելացում և շին-վերանորոգման աշխատանքների ժամկետների երկարաձգում) հայտնաբերման դեպքում կապալառուին և պատվիրատուին գրավոր տեղեկացում՝ պահանջելով շին-վերանորոգման աշխատանքների դադարեցում,

2.9. Շին-վերանորոգման աշխատանքների նախագծային արժեքներում ցանկացած ծախսային կամ ծավալային փոփոխության համաձայնեցում պատվիրատուի հետ,

2.10. Պատվիրատուի անունից հանդես գալով որպես լիազորված անձ, 1.2. ենթակետում նշված հանրային ծառայություններ տրամադրող մարմինների հետ համապատասխան ծառայությունների տրամադրման մասին բաժանորդային պայմանագրերի կնքումը, ինչպես նաև այդ ծառայությունների տրամադրման համար ՀՀ օրենսդրությամբ սահմանված անհրաժեշտ այլ փաստաթղթերի ստացումը՝ կատարելով դրանց համար ՀՀ օրենսդրությամբ սահմանված բոլոր վճարումները:

**Ծառայությունները նախատեսվում է իրականացնել.** նախագծանախահաշվային փաստաթղթերի փաթեթի մշակման աշխատանքները՝ մեկնարկի օրվանից հետո երեք ամսվա ընթացքում, իսկ հեղինակային հսկողության աշխատանքները՝ մինչև 2018թ. դեկտեմբերի 30-ը:

**Որակավորման չափանիշներ**

***Խորհրդատուն կամ նրա մասնագիտական աշխատանք կատարող աշխատակազմի անդամները պետք է ունենան`***

* 1. հասարակական շենքերի նախագծման և շինարարության հեղինակային հսկողության առնվազն հինգ տարվա փորձ,
	2. նախագծման և հեղինակայաին հսկողության իրականացման համար անհրաժեշտ ՀՀ օրենսդրությամբ սահմանված բոլոր արտոնագրերը (լիցենզիաները),
	3. վերջին հինգ տարում նմանատիպ առաջադրանքների իրականացման առնվազ երկու հաջողված նախագիծ:

 **Խորհրդատուի աշխատակազմում պետք է առնվազն ընդգրկված լինեն** թիմի ղեկավար և նման կառույցների նախագծման համար անհրաժեշտ հիմնական բնագավառների մեկական մասնագետ (այդ թվում ճարտարապետ, ինժեներ-կոնստրուկտոր, ջերմամատակարարման և օդափոխության, ջրամատակարարման և կոյուղու, էներգետիկայի, հեռահաղորդակցության և անվտանգության ցանցերի, ճանապարհաշինարության մասնագետներ, նախահաշվորդ):

Հետաքրքրված խորհրդատուների ուշադրությունը հրավիրվում է Համաշխարհային բանկի՝ «ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձման Ուղեցույցների» (2011 թ-ի հունվար, խմբագրված՝ հուլիս 2014 թ-ի («Խորհրդատուի ուղեցույց») 1.9 պարագրաֆին, որտեղ սահմանված է շահերի բախման վերաբերյալ Համաշխարհային բանկի քաղաքականությանը:

Խորհրդատուները կարող են միավորվել այլ ընկերությունների հետ համատեղ ձեռնարկությունների տեսքով կամ որպես ենթախորհրդատուներ՝ իրենց որակավորումը բարելավելու համար:

Խորհրդատվական ընկերության ընտրությունը կիրականացվի «Ուղեցույցներ. ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձում» փաստաթղթում (2011 թ-ի հունվար, խմբագրված՝ հուլիս 2014թ-ի («Խորհրդատուի ուղեցույց») սահմանված «Խորհրդատուների որակավորում ընտրության» մեթոդի ընթացակարգերի համաձայն:

Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը:

Հետաքրքրվածության հայտերը պետք է գրավոր ձևով ներկայացվեն ներքոնշյալ հասցեով (անձամբ, փոստով, ֆաքսով կամ էլ-հասցեով) մինչև **2018թ. մարտի 20-ը, ժ. 18:00 (տեղական ժամանակով):**

Պրն Էդգար Ավետյան

Գործադիր տնօրեն

Արտասահմանյան ֆինանսական ծրագրերի կառավարման կենտրոն ՊՀ

ՀՀ, ք. Երևան, 0010, Հանրապետության Հրապարակ, Կառավարական Տուն 1

հեռ. (374-11) 91 05 81; (374-11) 91 05 95; (374-10) 52 34 71

ֆաքս (374-10) 54 57 08

 էլ. փոստ info@ffpmc.am